                                                                                       ΕΞ. ΕΠΕΙΓΟΝ
Θέμα: Συμμετοχή στην έκθεση AGROTICA 2014
Σας γνωρίζουμε ότι με την υπ’ αριθ. 1/13/15-1-2014 απόφαση του Περιφερειακού Συμβουλίου εγκρίθηκε η σύναψη Προγραμματικής Σύμβασης μεταξύ της Περιφέρειας Αν. Μακεδονίας- Θράκης, του Υπουργείου Μακεδονίας- Θράκης και της Διεθνούς Έκθεσης Θεσσαλονίκης ΑΕ, για τη συμμετοχή της Περιφέρειάς μας σε συγκεκριμένες εκθέσεις. Μεταξύ αυτών περιλαμβάνεται και η έκθεση AGROTIKA 2014, που διοργανώνεται στη Θεσσαλονίκη από 30/1/2014 έως 2/2/2014. Η Περιφέρεια ΑΜΘ θα συμμετέχει με την κατασκευή περιπτέρου περίπου 100 τ.μ. και αναλογικά η Περιφερειακή Ενότητα Ξάνθης θα έχει στη διάθεσή της χώρο 16-20τ.μ. περίπου για την παρουσίαση των προϊόντων της.
Επειδή ο χρόνος που απομένει μέχρι την έναρξη της έκθεσης είναι πολύ μικρός και προκειμένου να υπάρχει μια αξιόλογη συνολική παρουσία της ΠΕ Ξάνθης με προϊόντα του Αγροδιατροφικού τομέα παρακαλούμε να ενημερώσετε άμεσα τα Μέλη σας προκειμένου να συμμετάσχουν όποιοι επιθυμούν στην παραπάνω έκθεση με τα προϊόντα τους.
 Οι ενδιαφερόμενοι μπορούν να επικοινωνήσουν με την Υπηρεσία μας στο τηλ: 2541350182, 2541350189 (fax: 2541022076) το αργότερο μέχρι τη Δευτέρα 27/01/2014 στις 12 π.μ. για να ενημερωθούν για τις λεπτομέρειες της συγκέντρωσης- πακετάρισματος των προϊόντων τους.  
Επιπλέον σας ενημερώνουμε για τα εξής:

1) Όσοι εκθέτες το επιθυμούν μπορούν να αποστείλουν εκπροσώπους τους οι οποίοι θα παρευρίσκονται στο χώρο του περιπτέρου κατά τη διάρκεια της έκθεσης για την παρουσίαση των προϊόντων τους.
2) Το περίπτερο της Περιφέρειας θα βρίσκεται στο PAVILION 14 και STD.23,24,25,26 και 47.

